als_Latn dik_Latn sag_Latn
Dy aksidente me 10 të plagosurPostuar më: 14 Dhjetor 2014 18:01
Dy aksidente me 10 të plagosur kanë ndodhur brenda 30 minuta në Tiranë dhe në Laç. Ngjarjet duket se kanë ndodhur për shkak të shpejtësisë.
Aksidenti i parë ndodhi rreth orës 17:30 minuta në Kombinat të Tiranës ku u plagosën 3 persona, sepse një makinë përfundoi në një kanal.
Pak minuta më pas, një aksident ka ndodhur në rrugën Fushë Krujë –Laç, ku janë përplasur dy mjete dhe u plagosën 7 persona.
Aksidenti në Laç
Përplasje mes dy automjeteve në rrugën Fushë Krujë-Laç ku mësohet se kanë mbetur të plagosur 7 persona.
Në aksident janë përfshirë dy mjete me targa LA 8264 A që drejtohej Ded Brozi, 43 vjeç, banues ne Shullaz dhe mjeti me targë AA303 CN me drejtues Kastriot Çobajn, banues në lagjen numër 3, Laç.
Si pasojë kanë mbetur të dëmtuar Gjetë Brozi rreth 50 vjeç, Marie Brozi rreth 53 vjeçe dhe Ferije Kalthi, pasi kanë marrë ndihmën mjekësore janë nisur për në Spitalin Ushtarak Tiranë.
Drita Çoba. rreth moshës 47 vjec dhe Hajrije Hyseni rreth moshës 47 vjeçe ndodhen në spiatlin e Laçit.
Burime nga policia thanë se, aksidenti ka ndodhur pranë zonës që njihet si kryqëzimi i Patokut në Laç.
Në drejtim të vendit të ngjarjes kanë shkuar forca të shumta policie dhe disa ambulanca.
Dyshimet janë se aksidenti ka ndodhur për shkak të shpejtësisë.
Të plagosur:
Ded Brozi
Gjetë Brozi
Kastriot Çoba
Ferije Kalthi
Marie Brozi
Drita Çoba
Hajrie Hyseni
Aksidenti në Kombinat
Një aksident me 3 të plagosur ka ndodhur rreth orës 17:30 minuta. Ngjarja ka ndodhur në zonën e Kombinatit në kryeqytet.
Burime nga policia kanë bërë të ditur se, në aksident është përfshirë mjeti me targa AA 156 KB.
Të plagosurit janë nisur drejt Spitalit të Traumës dhe me plagë të shumta, ndërsa në gjendje më të rëndë është shoferi i makinës.
Makina mësohet se ka dalë nga rruga dhe ka rënë në një kanal. Në vendin e ngjarjes kanë mbërritur forcat e policisë që kanë nisur hetimet.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn sna_Latn sna_Latn crh_Latn hrv_Latn ltz_Latn vec_Latn als_Latn als_Latn als_Latn als_Latn als_Latn als_Latn